**FEdŐLAP**

**Az előterjesztés közgyűlés elé kerül**

**Az előterjesztés tárgyalásának napja: 2015.10.15.**

 **Javaslat a Dunaújvárosi Kistérségi Turisztikai Nonprofit Kft.-t terhelő Áfa fizetési kötelezettségre forrás biztosításáról**

**Előadó:** a gazdasági és területfejlesztési bizottság elnöke

 a pénzügyi bizottság elnöke

 az ügyrendi, igazgatási és jogi bizottság elnöke

**Előkészítő:** dr. Vántus Judit vagyonkezelési osztályvezető

 Sebestyénné dr. Tóth Judit ügyintéző

**Meghívott: Mórocz Erika ügyvezető, Kistérségi Turisztikai Nkft.**

**Véleményező bizottságok:**

Gazdasági és területfejlesztési bizottság 2015.10.13.

Pénzügyi Bizottság 2015.10.12.
Ügyrendi, igazgatási és jogi bizottság 2015.10.13.

**A napirendi pont rövid tartalma:** A Kistérségi Turisztikai Nonprofit Kft. a nem várt áfa fizetési kötelezettségei, valamint a felügyelő bizottsági tagok díjazásának megfizetésére mindösszesen 5 millió forint forrás biztosítását kéri az önkormányzattól.

**A napirendi pont előkészítőinek adatai:**

Osztály neve: vagyonkezelési osztály

Ügyintéző neve: Sebestyénné dr. Tóth Judit

E-mail címe: sebestyenne@pmh.dunanet.hu

Telefonszáma: 06-25/544-302

Iktatószám: 2251/2015

Előkészítő aláírása: Sebestyénné dr. Tóth Judit

Igazgató / Osztályvezető aláírása: Dr. Vántus Judit

**A törvényességi ellenőrzésre vonatkozó adatok:**

Törvényességi ellenőrzést végző személy:

Leadás dátuma: 2015.10.

Ellenőrzés dátuma: 2015.10.

Törvényességi észrevétel:

Amennyiben van:

Az elfogadáshoz szükséges szavazati arány: egyszerű/minősített

**A tárgyalás módja:** **Nyílt ülés**

**Egyéb megjegyzések:**

 **Javaslat**

**a Dunaújvárosi Kistérségi Turisztikai Nonprofit Kft.-t terhelő Áfa fizetési kötelezettségre forrás biztosításáról**

**Tisztelt Közgyűlés!**

DMJV Önkormányzata 2015. évi költségvetéséről és a végrehajtásának szabályairól szóló 2/2015. (II.20.) önkormányzati rendelete 5.c. melléklete szerint az önkormányzat 21.000.000,-Ft forrást irányzott elő a Dunaújvárosi Kistérségi Turisztikai Nonprofit Kft. működi költségeire.

Mórocz Erika ügyvezető tájékoztatása szerint 2015. év I. félévében több mint 2,5 millió forint nem várt áfa fizetési kötelezettsége keletkezett a társaságnak és előreláthatólag az idei évben további 1,5 millió forintot tesz ki az áfa fizetés, valamint a felügyelő bizottsági tagok díjazása 1 millió forint terhet jelent az Irodának. Az **ügyvezető asszony kéri az önkormányzat támogatását** abban, hogy a fenti költségekre mindösszesen 5 millió forint erejéig forrást biztosítson a társaság számára (1. sz. melléklet).

Amennyiben a Tisztelt Közgyűlés támogatja a kérelmet, szükséges az önkormányzat és a Kistérségi Iroda között fennálló megbízási szerződés módosítása, melyet a határozati javaslat 1. sz. mellékleteként csatolunk.

Az előterjesztést tárgyalta a Gazdasági és Területfejlesztési Bizottság, az Ügyrendi, Igazgatási és Jogi Bizottság, valamint a Pénzügyi Bizottság.

**Bizottsági vélemények**

A Bizottságok elnökei az előterjesztéssel kapcsolatos állásfoglalásukat a közgyűlésen, szóban ismertetik.

**HATÁROZATI JAVASLAT**

**Dunaújváros Megyei Jogú Város Közgyűlésének**

**.../2015. (X.15.) határozata**

**a Dunaújvárosi Kistérségi Turisztikai Nonprofit Kft.-t terhelő Áfa fizetési kötelezettségre forrás biztosításáról**

1. Dunaújváros Megyei Jogú Város Közgyűlése úgy határoz, hogy a Dunaújvárosi Kistérségi Turisztikai Nonprofit Kft. részére 5.000.000,-Ft forrást biztosít a társaság áfa fizetési kötelezettsége és a felügyelő bizottsági tagok díjazásának megfizetésére Dunaújváros Megyei Jogú Város Önkormányzata a 2015. évi költségvetéséről és a végrehajtásának szabályairól szóló 2/2015. (II.20.) önkormányzati rendeletének ………………... előirányzat terhére.

2. Dunaújváros Megyei Jogú Város Közgyűlése felhatalmazza a polgármestert, hogy jelen határozat alapján intézkedjen a kötelezettségvállalás nyilvántartásba vételéről és a pénzügyi teljesítésről, valamint jelen határozat 1. számú mellékletét képező megbízási szerződés aláírására, egyúttal felkéri a polgármestert jelen határozat közlésére.

**Felelős:** - ahatározat végrehajtásáért:

a polgármester

 - a határozat végrehajtásában való közreműködésért:

 a vagyonkezelési osztály vezetője

 a költségvetési és pénzügyi osztály vezetője

**Határidő:** a határozat közlésére: a határozat előkészítő osztály részére való megküldést követő 8 napon belül

 a szerződés aláírására: a határozat érintettekkel való közlését követő 30 napon belül

3. Dunaújváros Megyei Jogú Város Közgyűlése utasítja a jegyzőt, hogy a határozat 1. pontjában foglalt kötelezettségvállalást a 2015. évi költségvetés soron következő módosítása során vegye figyelembe.

**Felelős:**- a költségvetés módosításáért:

 a jegyző

 - a költségvetés módosításában való közreműködésért:

 a költségvetési és pénzügyi osztály vezetője

 **Határidő:** a 2015. évi költségvetés soron következő módosításának időpontja

Dunaújváros, 2015. október 15.

 Hingyi László s.k. Pintér Attila s.k.

 Gazdasági és Területfejlesztési Pénzügyi Bizottság elnöke

 Bizottság elnöke

 Tóth Kálmán s.k.

Ügyrendi, Igazgatási és Jogi

 Bizottság elnöke